TV Okey

TV Okey (dahulu dikenali sebagai RTMi, Muzik Aktif dan TVi) ialah saluran televisyen terestrial percuma di Malaysia yang dimiliki oleh Radio Televisyen Malaysia (RTM), Saluran ini secara rasminya mula bersiaran pada 21 Mac 2018 jam 8:00 malam. TV Okey utamanya ialah di Pusat Penyiaran Antarabangsa (IBC), Angkasapuri Kota Media, Kuala Lumpur.
TV1, TV2, TV6, TV Okey, Berita RTM, Sukan RTM dan stesen radio dikawal oleh RTM yang mana siarannya berpusat di Angkasapuri Kota Media, Kuala Lumpur.
TV Okey kini bersiaran di MYTV dan Astro/NJOI di saluran 110 dalam format HD (definisi tinggi). Semua program disertakan dengan sarikata Bahasa Melayu dan Bahasa Inggeris.
Nama saluran tersebut merupakan akronim untuk "opportunity" (peluang), "knowledge" (ilmu), "experience" (pengalaman) dan "yours" (anda)
Saluran ini disiarkan secara langsung pada perkhidmatan penstriman RTMKlik, Astro GO, Sooka, dan MYTV Mana Mana.
Liputan TV1, TV2, TV Okey, Sukan RTM, Berita RTM dan TV6 meliputi hampir keseluruhan sempadan Malaysia–Brunei, Malaysia–Indonesia, Malaysia–Singapura, Malaysia–Filipina dan Malaysia–Thailand di darat dan laut.
Sebelum saluran Okey wujud, empat saluran ujian dilancarkan oleh RTM sebagai sebahagian daripada percubaan penyiaran televisyen terestrial Digital (DTT) pada isi rumah terpilih dan rangkaian televisyen berbayar Astro dari 2006 hingga 2018. Saluran-saluran tersebut adalah RTMi, RTM Muzik Aktif dan TVi (TV Interaktif). RTMi adalah saluran yang menyiarkan pratonton program RTM1 dan RTM2 sehingga jam 7:30 pagi, RTM Muzik Aktif adalah saluran muzik sementara TVi adalah saluran yang mempromosikan budaya Malaysia Timur. Terdapat rancangan pada awal tahun 2010 untuk melancarkan saluran televisyen negeri untuk Sabah dan Sarawak oleh RTM, tetapi akhirnya mereka tidak direalisasikan. Di Sarawak, bagaimanapun, rancangan televisyen negeri kemudian dilakukan oleh Sarawak Media Group, yang melancarkan TVS pada 11 Oktober 2020. Saluran Okey rasmi majlis pelancaran pada 21 Mac 2018 pada waktu malam di Hilton Hotel, Kota Kinabalu, Sabah. Pada mulanya, Saluran Okey menggunakan nama panggilan Okey hanya digunakan semasa dalam siaran di RTM.
Saluran ini menyiarkan rancangan tempatan terdiri daripada drama tempatan dan Melayu serta rancangan tempatan yang disediakan oleh Radio Televisyen Malaysia.
Pada 1 April 2019, TV Okey telah rasmi memulakan penyiaran HDTV sempena RTM meraikan ulangtahunnya yang ke-73 dan Orkestra RTM meraikan ulangtahunnya yang ke-58 telah rasmi tersedia secara eksklusif melalui perkhidmatan MYTV DTT di Saluran 110 (HD) dalam format HD (definisi tinggi).
Mulai 6 April 2020, TV Pendidikan disiarkan di saluran setiap hari di bawah program Kelas @ Rumah kepulangannya ke RTM setelah 20 tahun.
Liputan TV1, TV2, TV Okey, Sukan RTM, Berita RTM dan TV6 meliputi hampir keseluruhan sempadan Malaysia–Brunei, Malaysia–Indonesia, Malaysia–Singapura dan Malaysia–Thailand di darat dan laut.
Berikut ini adalah perubahan nombor yang ada di TV Okey:
Pada tanggal 16 Mac 2009, TV Okey dapat boleh disaksikan melalui Astro di saluran 180.
Pada tanggal 1 April 2017, TV Okey telah dinomborkan semula dari saluran 180 ke saluran 109.
Pada tanggal 1 April 2020, TV Okey telah dinomborkan semula dari saluran 109 ke saluran 146.
Pada tanggal 1 April 2022, TV Okey telah rasmi memulakan penyiaran HDTV sempena RTM meraikan ulangtahunnya yang ke-76 dan Orkestra RTM meraikan ulangtahunnya yang ke-61 telah rasmi tersedia secara eksklusif melalui perkhidmatan Astro di Saluran 146 (HD) dalam format HD (definisi tinggi).
Pada pukul 5:58 atau 6:00 pagi setiap hari bersama semua stesen televisyen kebangsaan dan serantau RTM (TV1, TV2, TV Okey, Sukan RTM, Berita RTM dan TV6) lagu kebangsaan dimainkan sebagai pembukaan.